„АГЕНЦИЯ ДИПЛОМАТИЧЕСКИ ИМОТИ В СТРАНАТА“ ЕООД

З А П О В Е Д

  № А-З-137/ 24.09.2026 г.
На основание раздел III от Договор за възлагане на управлението на публично предприятие АДИС ЕООД от 10.04.2023 г., чл. 26 от Закона за публичните предприятия, във връзка с чл.37, ал.1, т.5 от Закона за счетоводството, чл.3, ал.1 от Вътрешните правила за избор на регистриран одитор съгласно чл. 62 от Правилника за прилагане на Закона за публичните предприятия за извършване на финансов одит и заверка на годишните финансови отчети на АДИС ЕООД, приети със Протокол № 36-00-155/02.10.2020г. на Министъра на външните работи и във връзка с одобрен доклад № А-Д-128/09.09.2026г.
     Н А Р Е Ж Д А М:
I. ОТКРИВАМ процедура за събиране на оферти за избор на регистриран одитор и класиране въз основа на не по-малко от три оферти за извършване на независим финансов одит на годишния финансов отчет на АДИС ЕООД за 2026г. 
Балансовата стойност на активите на АДИС ЕООД към 31.12.2025 г. е в размер на 48185 хил. евро.
II. Критерий за оценка: най-ниска предложена цена.
III. Изисквания към одиторите.

Участникът да е извършвал минимум три независими финансови одита на дружества, като предостави препоръки от тях при кумулативното изпълнение на следните изисквания:
· с персонал над 60 човека;

· със сума на актива, не по-малка от 41 млн. евро;

· с нетни приходи от продажби на годишна база, не по-малка от 4,5 млн. евро.

Участниците следва да представят следните документи:

1. Удостоверение от Комисията за публичен надзор над регистрираните одитори, доказващо статута на участника на регистриран одитор по смисъла на ЗНФОИСУ и извадка от електронната страница на КПНРО – заверени копия;

2. Списък на лицата, които отговарят за извършването на услугата и одитиращия екип. Посочва се дипломираният експерт-счетоводител, носещ отговорност за изпълнение на поръчката – в оригинал.

3. Писмо за приемане на одиторския ангажимент със съдържание, определено по Международните одиторски стандарти - в оригинал;

4. Да представят декларация по чл.53 във връзка с чл.54 на ЗНФОИСУ за независимост от одитираното предприятие и липса на конфликт на интереси - в оригинал;

5. Да представят ценова оферта, в която да посочват обхвата на предлаганата услуга  – в оригинал, включваща: 

· брой работни часове за проверка и заверка;

· брой работни часове за текущи консултации;

· цена на одита без включен ДДС.
6. Да представят проект на план-програма за одиторска проверка и заверка на ГФО за съответната година – в оригинал;

7. Да представят документ, удостоверяващ извършен независим финансов одит на дружество при посочените по-горе изисквания. 
              IV. Срок за подаване на офертите: до 17.00 часа на 08.10.2026 г. в деловодството на АДИС ЕООД, всеки работен ден от 9.00 до 17.00 часа или по пощата на адрес: гр. София 1504, ул. „Велико Търново” № 27.

Офертите се подават в посочения по-горе срок в затворен непрозрачен плик, върху който се посочва името на кандидата, адрес за кореспонденция, телефон, електронен адрес и процедурата, за която се кандидатства. Всички разходи по изготвянето и представянето на офертата са за сметка на кандидатите. Офертите се изготвят на български език, като само специфични технически и търговски термини могат да бъдат изписани на чужд език.
Ако кандидатът изпраща заявлението чрез обикновена, препоръчана поща или куриерска служба, разходите са за негова сметка, като в този случай рискът от забава или загубване на заявлението е за сметка на кандидата. При приемане на заявлението за участие, върху пликовете се отбелязва поредния номер, датата и часът на получаването. Не се приемат и се връщат незабавно на кандидата заявления за участие, които са получени след изтичането на крайния срок или са в незапечатан, прозрачен или в скъсан плик, както и когато върху плика не са посочени данните на кандидата, процедурата, за която се подават, адрес за кореспонденция и телефон.


В случай че в определения срок са подадени по-малко от 3 броя оферти, процедурата се обявява за непроведена и срокът за получаване на оферти се удължава до 17.00 часа на 13.10.2026 г. 

                                                                       УПРАВИТЕЛ: /П/

